# Ambrosius (metropoliitta)

### Wikipedia

Korkeasti Pyhitetty Helsingin metropoliitta Ambrosius (siviilinimeltään Risto Jääskeläinen) syntyi 10. elokuuta 1945 Tohmajärvellä. Hän kirjoitti ylioppilaaksi Joensuun lyseosta v. 1964. Hän valmistui Helsingin yliopistosta teologian kandidaatiksi teologian maisterin arvolla v. 1968 ja valtiotieteiden kandidaatiksi v. 1972.

## [muokkaa] Työ ja kirkolliset vihkimykset

Risto Jääskeläinen toimi Nurmeksen evankelisen opiston johtajana vuosina 1967–1968, Suomen ortodoksisen pappisseminaarin lehtorina 1969–1970, tehnyt tutkimustyötä Yhdysvalloissa 1969, Unkarissa 1969–1970, Iso-Britanniassa 1971–1975, Neuvostoliitossa 1979 ja Yhdysvalloissa 1986–1987.

Vuonna 1974 hän toimi Joensuun yliopistossa vt. lehtorina ja 1975–1976 vt. apulaisprofessorina. Munkiksi, diakoniksi ja pappismunkiksi hänet vihittiin Uuden Valamon luostarin veljestöön kuuluvana v. 1979. Luostarissa hän toimi taloudenhoitajana 1977–1988, varajohtajana 1986–1988. Vuonna 1988 hänet valittiin nimikkeellä Joensuun piispa Suomen ortodoksisen kirkon apulaispiispaksi ja vuodesta 1996 alkaen piispaksi toimien ensin Oulun metropoliittana vuoteen 2002, jolloin hän siirtyi Helsingin hiippakunnan piispaksi nimikkeellä Helsingin metropoliitta.

Suomen ortodoksisen kirkollishallituksen jäsen hän on ollut vuodesta 1996 alkaen.

Metropoliitta Ambrosius toimii myös Tulikivi Oyj:n hallituksessa.

## [muokkaa] Julkaisut

Metropoliitta Ambrosius on julkaissut kirjat ’Pyhyyden kaipaus’ (1999) ja ’Etsijän tie’ (2001) ja hän on toimittanut mm. ’Valamon juhlakirjan’ (1977), teoksen ’Ortodoksinen kirkko Suomessa’ (1979) sekä ’Kristinuskon syntysijoilla – Islamin keskellä’ (2001)

## [muokkaa] Palkitsemiset

KP metropoliitta Ambrosius on saanut Valtion tiedonjulkistamispalkinnon v. 1980 ja Kuopion kaupungin kulttuuripalkinnon v. 1996.

Hänelle myönnettiin arkkimandriitan arvo v. 1986.

## [muokkaa] Katso myös

- Ortodoksisuus
- Metropoliitta
- Piispa
- Helsingin ortodoksinen hiippakunta
- Uspenskin katedraali

## [muokkaa] Aiheesta muualla

- Suomen ortodoksisen kirkon kotisivut
- Karjalan hiippakunnan kotisivut
- Helsingin hiippakunnan kotisivut
- Oulun hiippakunnan kotisivut
- Ekumeeninen patriarkaatti (engl.)
- Arkkipiispa Leon kotisivut
- Metropoliitta Ambrosius / Ortodoksi.net
- Metropoliitta Ambrosiuksen kotisivut
- Metropoliitta Panteleimonin kotisivut
- Kuva metropoliitasta

Haettu osoitteesta http://fi.wikipedia.org../../../a/m/b/Ambrosius_%28metropoliitta%29.html

Luokat: Metropoliitat | Suomen ortodoksisen kirkon piispat

##### Views

- Artikkeli
- Keskustelu
- Nykyinen versio

##### Etsi